ยำตำรวจหั่นดอกไม้และกระบอง 22/03/58
ไม่เข้าไปข้างใดข้างหนึ่ง ต้องมีความยืดหยุ่น รู้จักปรับ กากบาท เข้าเวรประจำวันที่ 22 มี.ค.2558 ,กว่า 2 สัปดาห์ที่ทหารตำรวจสาละวนอยู่กับการเชื่อมโยงทีมระเบิดป่วนเมือง,ข้อมูลรับงาน 2 ครั้ง เป้าหมายป่วน 5 จุด มี นายชัยชนะ หรือเอนก ซานฟราน ตัวละครสำคัญ,ตำรวจทหารประสานเสียง ไม่ใช่คดีการเมือง เป็นคดีเกี่ยวข้องการก่อการร้าย ,บิ๊กอ๊อด พล.ต.อ.สมยศ พุ่มพันธุ์ม่วง ผบ.ตร. บอกเป็นเรื่องถ่ายทอด หรือหลอกลวง ทำให้หลงเชื่อกระทำการตามเป้าหมายของคนบางกลุ่ม,ผ่านช่องทางโซเชียลมีเดีย,หลายเรื่องสื่อออนไลน์ได้ทำความเสียหายละเมิดสิทธิผู้อื่น ใส่ร้ายป้ายสี ดิสเครดิตหน่วยงาน กระทบความมั่นคงของประเทศ ,แต่ไม่มีใครคิดควบคุม,เข้าตาพล.ต.อ.เฉลิมเกียรติ ศรีวรขาน รอง ผบ.ตร.และ ผอ.ศปทส.ตร.เรียกประชุม ผบก.12 จังหวัดวิกฤติจำหน่ายงาช้าง และรวมมวลชน-นายพราน ดื่มน้ำร่วมสาบาน ไม่ฆ่าช้างขายงาช้าง ,ล่าสุดรวบแก๊งค้างาช้างนำเข้าแอฟริกา 51 ท่อน มูลค่า 5.8 ล้านบาท มี นายบุน ชิง เตา ชาวมาเลเซีย เป็นนายทุนร่วมกับคนไทย ,พล.ต.อ.สมยศ และ พล.ต.อ.เอก อังสนานนท์ รอง ผบ.ตร.และผอ.ศพดส.ตร. เรียกประชุมตำรวจที่เกี่ยวข้องค้ามนุษย์ทบทวนมาตรการปราบปรามกระทำผิดฐานค้ามนุษย์ทุกรูปแบบ,งานระดับประเทศ ที่ตำรวจ แสดงให้ประชาคมโลกได้รับรู้ว่าประเทศไทยไม่ได้นิ่งนอนใจต่อปัญหาการค้างาช้างผิดกฎหมายและการค้ามนุษย์ข้ามชาติ,ลักปิดลักเปิด,บ่อน นครบาล รอบนี้กองปราบบุกรวบบ่อนท้องที่ สน.ดอนเมือง,พล.ต.ท.ศรีวราห์ รังสิพราหมณกุล ผบช.น.เรียกรอง ผบก.น.2 กับ 4 เสือดอนเมือง เข้ากรุ ศปก.บช.น. ข่าวว่า ผกก.โรงพักโชคดี เพิ่งลาพักกลับมา,หลายโรงพักเมืองหลวงที่เปิดและจ่อเปิดต้องปิดทำการชั่วคราว,รอเช็กทิศทางลม,ผบ.ตร.ชมฝึกอบรมโครงการชุดปฏิบัติการพิเศษ เสือดำ ของตำรวจสันติบาลที่ พล.ต.อ.จักรทิพย์ ชัยจินดา รอง ผบ.ตร. และ พล.ต.ท.ชัยวัฒน์ เกตุวรชัย ผบช.ส. พัฒนาศักยภาพหน่วยการข่าว,เข้าทาง พล.ต.อ.จักรทิพย์ ชอบหน่วยกำลังซุ่มเงียบฝึกชุดปฏิบัติการพิเศษของภาคและจังหวัดรับเหตุฉุกเฉิน บิ๊กอ๊อด เสนอรัฐบาลสนับสนุนสวัสดิการจัดซื้ออาวุธปืนประจำกายตำรวจทั่วประเทศราคาถูก ให้ตำรวจได้มีปืนพกเป็นของตัวเอง,คนพร้อม แต่อุปกรณ์ที่เป็นเขี้ยวเล็บต้องรอขอความเห็นใจ พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม สนับสนุน ลงมา,อย่ามองข้ามอาวุธยุทโธปกรณ์มีผลต่อชุดปฏิบัติการพิเศษ,ของดีไม่มีวันตาย ตำรวจผู้รับใช้ชุมชน Community Poliscing ทฤษฎีตำรวจโลกที่ บช.ก.ริเริ่มนำมาใช้จนได้ผลเป็นรูปธรรม ลดความหวาดระแวง สร้างความเชื่อมั่นประชาชนกับตำรวจ พล.ต.ท.ประวุฒิ ถาวรศิริ ผู้ช่วย ผบ.ตร. รับนโยบาย บิ๊กอ๊อด เดินหน้าคัดเลือกตำรวจเปิดโลกทัศน์ดูงาน ตำรวจโคบังญี่ปุ่น ก่อนรับหน้าที่หัวหน้าตำรวจโคบังไทย 500 คน กำหนดศึกษาดูงาน มิ.ย. จนถึง ส.ค.นี้,ช่วยสุดตัว,ด.ช.วันชนะ หรือน้องอิม กลิ่นฉ่าง อายุ 7 ขวบ ลูกชายพนักงานร้านอาหารถูกแรงระเบิดของถังสีเก่าถูกส่งเข้าไอซียู พ่อและแม่ติดต่อ รพ.ในกรุงเทพมหานครมากกว่า 10 รพ.ที่รักษาแผลไฟไหม้ แต่ไม่มี รพ. ไหนรับ เพราะ ค่ารักษาสูงและอาการหนัก พล.ต.อ.สมยศ เห็นข่าวมอบเพื่อนรัก พล.ต.ท.ประวุฒิ ประสาน รพ.ตร. ให้รีบรับโอนตัวน้องอิมมารักษาที่ รพ. ตร. ,ค่าใช้จ่ายส่วนเกิน ผบ.ตร.ยินดีจ่ายแทน,กลับมาอีกโยกย้ายตำรวจรอง สว. ยันชั้นประทวน พล.ต.ท.ดำรงศักดิ์ กิตติประภัสร์ ผบช.สกพ. ประสาน บช.จัดบัญชีแต่งตั้งโยกย้ายให้แล้วเสร็จภายในวันที่ 30 เม.ย. มีผลวันที่ 1 พ.ค. ดึงนโยบาย ผบ.ตร.โครงการ จับคู่โยกย้าย ไม่ให้มีซื้อขายตำแหน่ง,เป็น กฎเหล็ก ผบ.ตร. ,คงไม่มีมือดีอ้างตกเบ็ดตบทรัพย์ตำรวจด้วยกัน,ข่าวฝาก พ.ต.อ.ไพฑูรย์ มณีอินทร์ รอง ผบก.ภ.จ.ปัตตานี เชิญเพื่อน พนต.รุ่น 6 มฤค.(เขาชนไก่) พบปะสังสรรค์ ครบ 36 ปี ที่ค่ายพระราม 6 วันเสาร์ที่ 28 มี.ค.2558 เวลา 18.00 น.,กากบาท
พล.ต.อ.สมยศ พุ่มพันธุ์ม่วง - พล.ต.อ.เฉลิมเกียรติ ศรีวรขาน - พล.ต.อ.จักรทิพย์ ชัยจินดา
ยำตำรวจหั่นดอกไม้และกระบอง,กากบาท,เอนก ซานฟราน,สมยศ พุ่มพันธุ์ม่วง,สื่อออนไลน์,เฉลิมเกียรติ ศรีวรขาน,ไทยรัฐฉบับพิมพ์